Nolinsk

Nolinsk () on kaupunki Kirovin alueella Venäjällä. Se sijaitsee Vjatkaan laskevan Vojajoen rannalla 143 kilometriä Kirovista etelään. Kaupunki on Nolinskin piirin keskus. Asukkaita on 10 700 henkeä (vuonna 2005).

Paikkakunta on saanut alkunsa vuonna 1668 perustetusta Nolin pogostasta, josta vuonna 1780 tuli Nolinskin kaupunki ja Vjatkan lääniin kuuluneen kihlakunnan keskus. 1900-luvun alussa se tunnettiin poliittisesti epäluotettavien henkilöiden karkotuspaikkana. Vuosina 1940–1957 kaupungin nimenä oli Vjatšeslav Molotovin mukaan Molotovsk. Nykyään siellä toimii muun muassa elintarviketeollisuutta, konepaja ja ompelimo.

Lähteet

Luokka:Kirovin alueen kaupungit